title: Provedbena odluka Komisije оd 12. srpnja 2017. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina [Skalický rubín (ZOI)]

text:
               13.7.2017

               HR

               Službeni list Europske unije

               C 224/9

         PROVEDBENA ODLUKA KOMISIJE
   оd 12. srpnja 2017.
   o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina [Skalický rubín (ZOI)]
   (2017/C 224/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3,
   budući da:

               (1)

               Slovačka je podnijela zahtjev za zaštitu naziva „Skalický rubín” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.

               (2)

               U skladu s člankom 97. stavkom 2. Uredbe (EU) br. 1308/2013 Komisija je pregledala taj zahtjev i zaključila da su zadovoljeni uvjeti iz članaka 93. do 96., članka 97. stavka 1. i članaka 100., 101. i 102.

               (3)

               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti jedinstveni dokument iz članka 94. stavka 1. točke (d) te Uredbe i upućivanje na objavu specifikacije proizvoda koja je sastavljena tijekom prethodnog nacionalnog postupka za razmatranje zahtjeva za zaštitu naziva „Skalický rubín”,

         ODLUČILA JE:
   Jedini članak
   Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Skalický rubín” (ZOI) sadržani su u Prilogu ovoj Odluci.
   U skladu s člankom 98. Uredbe (EU) br. 1308/2013, objava ove Odluke temelj je za podnošenje prigovora protiv zaštite naziva iz prvog stavka ovog članka u roku od dva mjeseca od datuma objave u Službenom listu Europske unije.

      Sastavljeno u Bruxellesu 12. srpnja 2017.

            Za Komisiju

         Phil HOGAN

            Član Komisije

      (1)  SL L 347, 20.12.2013., str. 671.

      PRILOG
      JEDINSTVENI DOKUMENT

         „SKALICKÝ RUBÍN”

         PDO-SK-01899

      Datum podnošenja: 17. prosinca 2014.
      1.   Naziv

      Skalický rubín
      2.   Vrsta oznake zemljopisnog podrijetla

      ZOI – Zaštićena oznaka izvornosti
      3.   Kategorije proizvoda od grožđa i vina

                  1.

                  Vino

            4.   Opis vina

      Skalický rubín
      Skalický rubín crno je vino dobiveno potpunom ili djelomičnom fermentacijom isključivo svježega grožđa sorti Frankovka modrá, Svätovavrinecké i Modrý Portugal. To se vino mora proizvoditi samo od grožđa uzgajanog na točno definiranom području brda Vintoperk. Njegova svojstva proizlaze iz sastava tla karakterističnog za to područje. Karakteristično je po okusu, visokom udjelu tanina i boji, po kojoj je i dobilo svoje povijesno ime.
      Organoleptička svojstva:

         Bistrina– vino mora biti bistro s malo mjehurića i može sadržavati izolirana vlakna iz filtra i fine kristale vinskog kamena; moguće je lagano taloženje bojenih tvari.

         Boja– vino mora biti intenzivne rubin-crvene boje. U starijim berbama boja može biti manje intenzivna, a može imati i primjese smeđe.

         Miris– tipičan voćni s blagim notama bez obzira na starost. Kad je dovoljno zrelo za punjenje u boce osjeća se okus šljiva i džema od šljiva.

         Okus– čisti i usklađeni, puni okus
      Opća analitička svojstva

                  Najveća ukupna alkoholna jakost (u % volumnog udjela)

                  15

                  Najmanja stvarna alkoholna jakost (u % volumnog udjela)

                  9,5

                  Najmanji ukupni sadržaj kiselosti

                  3,5  meq/l

                  Najveći sadržaj hlapljivih kiselina (u miliekvivalentima po litri)

                  20

                  Najveći ukupni sadržaj sumporova dioksida (u miligramima po litri)

                  150

            5.   Postupci proizvodnje vina

      (a)   Osnovni enološki postupci

      Skalický rubín
      Posebni enološki postupci, opće odredbe:
      Sve grožđe koje se upotrebljava za proizvodnju tog vina mora biti uzgojeno na zemljopisnom području opisanom u odjeljku 5 Jedinstvenog dokumenta. Također se mora prerađivati na tom području kako bi se sirovine i tehnička prerada mogli nadzirati. Izvan tog područja u boce se može puniti samo gotovo vino koje se više ne može prerađivati nakon što je odvezeno s poljoprivrednoga gospodarstva na tom području.
      Metoda proizvodnje vina:
      To je vino mješavina priznatih sorti, a moguće su dvije različite metode proizvodnje:

                  (a)

                  Vino se proizvodi miješanjem određenih priznatih sorti vina, koje se proizvode odvojeno, a miješaju se nakon tehnološke prerade u određenom omjeru.

                  (b)

                  Dobiva se alkoholnom fermentacijom svježeg grožđa određenih priznatih sorti.

            Za proizvodnju tog vina grožđe prilikom berbe mora imati udio šećera od najmanje 16 ° NM. Grožđe ili grožđani mošt mogu se pojačati do 24 °NM, a pojačanje mošta odobrava se u skladu s posebnim propisima (Uredba (EZ) br. 1308/2013 Europskog parlamenta i Vijeća).
      (b)   Najveći urodi

      Skalický rubín
      18 000 kg grožđa po hektaru
      Za tradicionalni naziv Akostné víno (kvalitetno vino)
      17 500 kg grožđa po hektaru
      Za tradicionalni naziv Akostné víno s prívlastkom (kvalitetno vino s oznakom)
      12 000 kg grožđa po hektaru
      6.   Ograničeno područje

      Zemljopisno područje proizvodnje vina Skalický rubín katastarsko je područje grada Skalica te općina Mokrý Háj, Popudinské Močidľany, Prietržka, Radošovce i Vrádište. To je područje površine od oko 50 km2.
      7.   Glavne sorte vinove loze

                  Svätovavrinecké

                  Frankovka modrá

                  Modrý Portugal

            8.   Opis povezanosti

      Skalický rubín
      Područje se nalazi u podnožju Bijelih karpata, gdje je zemljina kora geološki deformirana dolinom rijeke Morave. Tlo je većinom černozem, koji sadržava pijesak i glinu s kamenitim podtlom koji mu daje vlagu. Područje karakteriziraju obilne kiše u proljeće, oluje u ljetnim mjesecima i suha razdoblja u jesen. Posljednjih godina prosječna količina oborina iznosila je 565 mm godišnje. U prosjeku sunčano je 1 857 sati godišnje što je dovoljno za odgovarajuće zrenje grožđa.
      Arheološki nalazi u Kopečnici potvrđuju da stanovnici tog područja iskorištavaju navedene uvjete za uzgoj vinove loze od 9. stoljeća.
      Zahvaljujući dugim, sunčanim jesenima moguća je kasna berba, sve do kraja listopada, pa sorte crnoga grožđa mogu postići visok stupanj zrelosti. To se grožđe poslije prerađuje u podrumima koji se nalaze vrlo blizu vinograda tako da se vrijeme između berbe i prerade svodi na najmanju moguću mjeru i omogućuje vrlo blagi prijelaz u mošt. Fermentira na kožici, a prosječno vrijeme fermentiranja određeno je klimatskim uvjetima u podrumima ili se kontrolira tehnikama fermentacije. Nakon toga slijedi malolaktička fermentacija kojom se smanjuje udio kiseline, a odležavanjem vina završni proizvod dobiva nježan voćni miris i baršunast okus.
      U vrlo plodnim godinama ubrano grožđe ima visok udio šećera i tada je moguća proizvodnja vina s oznakom „výber z hrozna”. Ta su vina vrlo ekstraktna s bogatim organoleptičkim svojstvima. Nije dopuštena izmjena vina starenjem u barrique bačvama ili dodavanjem iverja, ni proizvodnja ledenog vina (ľadové vino) ili slamnatog vina (slamové víno).
      Čak i kad su jeseni suhe, podtlo s visokim udjelom gline osigurava dovoljno vlage za vinovu lozu i sprječava sušenje bobica. Na tom području vinova se loza uzgaja na najboljem položaju, na najboljim mjestima, u malim vinogradima s različitim svojstvima tla, najboljim stupnjevima nagiba i smjerovima strmina, što konačnom proizvodu nakon miješanja daje stabilnost. Vina se čuvaju u originalnim podzemnim podrumima sa svojom prirodnom klimom i karakterističnim ugođajem.
      Podrumi su podzemni, sagrađeni u obroncima, a u njih se može ući kroz prostorije za prešanje grožđa. Nalaze se na dubini od 1,5–5 m, ovisno o stupnju nagiba brda. Tako se osigurava stabilna temperatura od 8 do 15 °C s odgovarajućim i stabilnim stupnjem vlage. Na tom zemljopisnom području nalazi se oko 2 000 takvih podruma. Neki su stariji od 300 godina, no većina ih je sagrađena u 20. stoljeću. Površine su od 15 m2 do nekoliko stotina kvadratnih metara.
      Zemljopisni položaj i blizina granice te materijal koji se upotrebljava u vinogradu i društveni status vlasnika podruma temelj su za proizvodnju vina s oznakom kakvoće Skalický rubín (značkové víno) u dvadesetim godinama prošlog stoljeća.
      Grožđe sazrijeva na 19 °NM s udjelom kiseline od više od 6 g/l, što omogućuje proizvodnju visokokvalitetnog vina.
      Sljedeće su činjenice temelj tradicionalnog aspekta naziva:
      Prema publikaciji Slovácko VII iz 1965., u kojoj se spominje u odjeljku o uzgoju vinove loze u Skalici, vino s oznakom kakvoće Skalický rubín počelo se proizvoditi 1924.
      Zaštićena oznaka Skalický rubín uvrštena je u registar zaštićenih oznaka WIPO u Ženevi 22. studenoga 1967. Od 1974. u registru je Federalnog ureda za izume, a od raspada Čehoslovačke u registru je Ureda za industrijsko vlasništvo Slovačke.
      Oznaka je zaštićena i sljedećim bilateralnim sporazumima: Ugovor između Čehoslovačke Socijalističke Republike i Republike Austrije o zaštiti oznaka izvornosti, zaštićenih oznaka podrijetla i drugih zaštićenih oznaka koje se odnose na podrijetlo poljoprivrednih i industrijskih proizvoda (1981.); Ugovor između Vlade Čehoslovačke Socijalističke Republike i Vlade Portugalske Republike o zaštiti oznaka izvornosti, zaštićenih oznaka podrijetla i drugih zemljopisnih sličnih zaštićenih oznaka (1987.).
      Tekst oznake naveden je na nekoliko žigova koji su uvedeni u registar (u okviru tadašnjeg zakonodavstva).
      O tradicionalnom aspektu naziva svjedoči i povijesna oznaka iz 1974.
      Navedena prava dodijeljena su za vino i zaštićenu oznaku vina s određenog zemljopisnog područja.
      Naziv Skalický rubín složenica je zemljopisnog naziva Skalický i dodatnog termina rubín (rubin) koji se odnosi na boju vina. Zemljopisni naziv dobiven je od naziva grada Skalica i naziva vinogradarske regije Skalický (Skalický vinohradnícky rajón), koja je dio malokarpatske vinogradarske regije (Malokarpatská vinohradnícká oblast). Podjela vinskih regija na podregije povijesno je utemeljena i unesena u relevantno nacionalno zakonodavstvo.
      Vino se proizvodi od grožđa s udjelom šećera od najmanje 16 °NM. Udjel šećera može se prilagođavati u skladu sa zakonodavstvom na snazi. Broj cijepova toliki je da prinos može biti najviše 18 t/ha. Većina vina (gotovo 100 % proizvedenog vina) suho je vino s udjelom neprevrelog šećera od 2 g/l. Budući da se mogu pojačati šećerom, alkoholna snaga vina može doseći 15 % vol.
      Ilovača ili glinasta ilovača mogu doprinijeti većoj mineralnosti vina. Prosječna vrijednost za ekstrakt bez šećera može biti do 19,0 g/l.
      9.   Osnovni dodatni uvjeti

      Skalický rubín
      Pravni okvir:
      Nacionalno zakonodavstvo
      Vrsta dodatnog uvjeta:
      Dodatne odredbe u pogledu označivanja
      Opis uvjeta:
      Akt o vinogradarstvu i vinarstvu br. 313/2009 mijenja se.
      Zaštićena oznaka izvornosti iz ove specifikacije proizvoda može se koristiti samo za sljedeće dvije sorte:
      Skalický rubín
      SKALICKÝ RUBÍN
      U ovoj specifikaciji proizvoda nije navedena veličina, tip ni vrsta slova koji se moraju upotrebljavati.

         Poveznica na specifikaciju proizvoda

      http://www.upv.sk/swift_data/source/pdf/specifikacie_op_oz/Skalicky%20rubin.pdf


title: Provedbena odluka Vijeća 2014/24/ZVSP od 20. siječnja 2014. o provedbi Odluke 2012/642/ZVSP o mjerama ograničavanja protiv Bjelarusa

text:
               21.1.2014

               HR

               Službeni list Europske unije

               L 16/32

      PROVEDBENA ODLUKA VIJEĆA 2014/24/ZVSP
   od 20. siječnja 2014.
   o provedbi Odluke 2012/642/ZVSP o mjerama ograničavanja protiv Bjelarusa
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2012/642/ZVSP (1), a posebno njezin članak 6. stavak 1. i članak 6. stavak 3.,
   budući da:

               (1)

               Vijeće je 15. listopada 2012. donijelo Odluku 2012/642/ZVSP o mjerama ograničavanja protiv Bjelarusa.

               (2)

               Vijeće smatra da bi trebalo izmijeniti razloge za stavljanje jedne osobe na popis kako je navedeno u Prilogu Odluci 2012/642/ZVSP.

               (3)

               Prilog Odluci 2012/642/ZVSP trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   Prilog Odluci 2012/642/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 20. siječnja 2014.

            Za Vijeće

            Predsjednica

         C. ASHTON

      (1)  Odluka Vijeća 2012/642/ZVSP od 15. listopada 2012. o mjerama ograničavanja protiv Bjelarusa (SL L 285, 17.10.2012., str. 1.).

      PRILOG
      U Prilogu Odluci 2012/642/ZVSP, unos br. 210. zamjenjuje se sljedećim:

                  Imena Transkripcija bjelaruskog načina pisanja Transkripcija ruskog načina pisanja

                  Imena (bjelaruski način pisanja)

                  Imena (ruski način pisanja)

                  Identifikacijski podaci

                  Razlozi za uvrštenje u popis

                  210.

                  Ternavsky, Anatoly Andreevich
                  (Ternavski, Anatoli Andrievich
                  Ternavskiy,
                  Anatoly
                  Andreyevich)

                  ТЕРНАВСКИЙ, Анатолий Андрэевiч

                  ТЕРНАВСКИЙ, Анатолий, Андреевич

                  Datum rođenja: 1950.
                  Mjesto rođenja: Donjeck, Ukrajina.

                  Osoba bliska članovima obitelji predsjednika Lukašenka. Njegovo je trgovačko društvo Univest-M partner predsjednikovog sportskog kluba te je u njemu do svibnja 2011. bila zaposlena predsjednikova snaha.
                  Pruža potporu režimu, posebno u financijskom smislu, putem plaćanja društva Univest-M bjelaruskom Ministarstvu unutarnjih poslova, bjelaruskoj (državnoj) televiziji i radiju te sindikatu zastupničkog doma Narodne skupštine.
                  Ostvaruje korist od režima putem širokih poslovnih aktivnosti u Bjelarusu. U vlasništvu društva Univest-M jest njegovo društvo kćer FLCC, koje ima vodeću ulogu u naftnom sektoru i sektoru ugljikovodika.
                  Univest-M također je jedno od najvećih razvojnih društava/društava za poslovanje nekretninama u Bjelarusu. Poslovne aktivnosti u tom razmjeru ne bi bile moguće u Bjelarusu bez odobrenja Lukašenkovog režima.
                  Sponzorira nekoliko sportskih klubova, putem društva Univest-M, a time doprinosi dobrim odnosima s predsjednikom Lukašenkom.


title: Provedbena odluka Komisije (EU) 2015/668 оd 24. travnja 2015. o izmjeni priznanja određenim organizacijama u skladu s člankom 16. Uredbe (EZ) br. 391/2009 Europskog parlamenta i Vijeća (priopćeno pod brojem dokumenta C(2015) 2595) (Tekst značajan za EGP)

text:
               29.4.2015

               HR

               Službeni list Europske unije

               L 110/22

         PROVEDBENA ODLUKA KOMISIJE (EU) 2015/668
   оd 24. travnja 2015.
   o izmjeni priznanja određenim organizacijama u skladu s člankom 16. Uredbe (EZ) br. 391/2009 Europskog parlamenta i Vijeća

         (priopćeno pod brojem dokumenta C(2015) 2595)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (1), a posebno njezin članak 4. stavak 1. i članak 16.,
   budući da:

               (1)

               Na temelju članka 16. Uredbe (EZ) br. 391/2009 Komisija mora provjeriti je li nositelj priznanja dodijeljenog u skladu s člankom 4. stavkom 3. i člankom 2. točkom (c) te Uredbe odgovarajući pravni subjekt u organizaciji na koju se odredbe te Uredbe primjenjuju. Ako to nije tako, Komisija mora donijeti odluku o izmjeni tog priznanja.

               (2)

               Odlukom Komisije 2007/421/EZ (2) upućuje se na status organizacija koje su države članice priznale u skladu s Direktivom Vijeća 94/57/EZ (3) tako što se utvrđuje da glavni direktor za energetiku i promet do 1. srpnja svake godine u Službenom listu Europske unije objavljuje ažurirani popis organizacija koje su priznate u skladu s Direktivom 94/57/EZ.

               (3)

               Najnoviji popis organizacija koje su priznate u skladu s Direktivom 94/57/EZ objavljen je u Službenom listu Europske unije
                   (4) 2007. godine.

               (4)

               Priznanja za organizacije Lloyd's Register of Shipping (LR), Korean Register of Shipping (KR), Nippon Kaiji Kyokai (NK) i Registro Italiano Navale (RINA) dodijeljene su u skladu s Direktivom 94/57/EZ.

               (5)

               U skladu s člankom 15. stavkom 1. Uredbe (EZ) br. 391/2009, organizacije koje su 17. lipnja 2009. već bile priznate u skladu s Direktivom 94/57/EZ zadržavaju to priznanje.

               (6)

               U slučaju organizacije Korean Register of Shipping (KR), odgovarajući matični subjekt svih pravnih subjekata koji su dio priznate organizacije preimenovan je u „KR (Korean Register)”.

               (7)

               U slučaju organizacije Nippon Kaiji Kyokai (NK), odgovarajući matični subjekt svih pravnih subjekata koji su dio priznate organizacije promijenio je pravni status u skladu s japanskim zakonodavstvom iz „zaklade” u „zakladu osnovanu po općim odredbama.” Stoga je puno ime subjekta kojem se odobrava priznanje „Nippon Kaiji Kyokai General Incorporated Foundation (ClassNK)”.

               (8)

               U slučaju organizacije Lloyd's Register of Shipping (LR), izvorno priznata organizacija preimenovana je prvo u Lloyd's Register, a kasnije u Lloyd's Register Group Limited, slijedom pretvorbe poduzeća iz udruge osnovane u skladu sa Zakonom o privređivačkim i gospodarskim društvima Ujedinjene Kraljevine iz 1965., kako je izmijenjen, u društvo osnovano u skladu sa Zakonom o trgovačkim društvima Ujedinjene Kraljevine iz 2006. godine. Slijedom toga, novi je naziv subjekta kojem se odobrava priznanje „Lloyd's Register Group LTD (LR)”.

               (9)

               U slučaju organizacije Registro Italiano Navale (RINA), sve aktivnosti koje podliježu Uredbi (EZ) br. 391/2009 prenesene su s organizacije Registro Italiano Navale na subjekt RINA S.p.A., društvo kćer u potpunom vlasništvu društva RINA, te su zatim te aktivnosti prenesene na subjekt RINA Services S.p.A., koji je društvo kćer u potpunom vlasništvu društva RINA S.p.A. Stoga je „RINA Services S.p.A.” odgovarajući matični subjekt svih pravnih subjekata koji su dio priznate organizacije te kojem priznanje treba biti odobreno.

               (10)

               Promjenama u nazivima navedenih matičnih subjekata ne utječe se na sposobnost pojedinačnih organizacija da ispunjavaju uvjete navedene u Uredbi (EZ) br. 391/2009.

               (11)

               Mjere predviđene ovom Odlukom u skladu su s mišljenjem Odbora za sigurnost na moru i sprečavanje onečišćenja s brodova osnovanog Uredbom (EZ) br. 2099/2002 Europskog parlamenta i Vijeća (5),

         DONIJELA JE OVU ODLUKU:
   Članak 1.
   Nositelj priznanja prethodno odobrenog organizaciji Korean Register of Shipping (KR) od datuma je stupanja ove Odluke na snagu „KR (Korean Register)”, koji je matični subjekt svih pravnih subjekata koji su dio organizacije priznate za potrebe Uredbe (EZ) br. 391/2009.
   Članak 2.
   Nositelj priznanja prethodno odobrenog organizaciji Lloyd's Register of Shipping (LR) od datuma je stupanja ove Odluke na snagu „Lloyd's Register Group LTD (LR)”, koji je matični subjekt svih pravnih subjekata koji su dio organizacije priznate za potrebe Uredbe (EZ) br. 391/2009.
   Članak 3.
   Nositelj priznanja prethodno odobrenog organizaciji Nippon Kaiji Kyokai (NK) od datuma je stupanja ove Odluke na snagu „Nippon Kaiji Kyokai General Incorporated Foundation (ClassNK)”, koji je matični subjekt svih pravnih subjekata koji su dio organizacije priznate za potrebe Uredbe (EZ) br. 391/2009.
   Članak 4.
   Nositelj priznanja prethodno odobrenog organizaciji Registro Italiano Navale (RINA) od datuma je stupanja ove Odluke na snagu „RINA Services S.p.A.”, koji je matični subjekt svih pravnih subjekata koji su dio organizacije priznate za potrebe Uredbe (EZ) br. 391/2009.
   Članak 5.
   Ova je Odluka upućena državama članicama.

      Sastavljeno u Bruxellesu 24. travnja 2015.

            Za Komisiju

         Violeta BULC

            Članica Komisije

      (1)  SL L 131, 28.5.2009., str. 11.

      (2)  Odluka Komisije 2007/421/EZ od 14. lipnja 2007. o stavljanju izvan snage Odluke 96/587/EZ o objavi popisa priznatih organizacija o kojima su države članice izvijestile u skladu s Direktivom Vijeća 94/57/EZ (SL L 157, 19.6.2007., str. 18.).

      (3)  Direktiva Vijeća 94/57/EZ od 22. studenoga 1994. o zajedničkim pravilima i normama organizacije za pregled i nadzor brodova te za odgovarajuće djelatnosti pomorskih uprava (SL L 319, 12.12.1994., str. 20.).

      (4)  SL C 135, 19.6.2007., str. 4.

      (5)  Uredba (EZ) br. 2099/2002 Europskog parlamenta i Vijeća od 5. studenoga 2002. o osnivanju Odbora za sigurnost na moru i sprečavanje onečišćenja s brodova (COSS) i o izmjeni uredaba o pomorskoj sigurnosti i sprečavanju onečišćenja s brodova (SL L 324, 29.11.2002., str. 1.).


title: 2013/681/EU: Provedbena odluka Vijeća od 15. studenoga 2013. o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost

text:
               27.11.2013

               HR

               Službeni list Europske unije

               L 316/41

         PROVEDBENA ODLUKA VIJEĆA
   od 15. studenoga 2013.
   o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost
   (2013/681/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
   uzimajući u obzir prijedlog Europske komisije,
   budući da:

               (1)

               Pismom evidentiranim u Glavnom tajništvu Komisije 2. travnja 2013., Ujedinjena Kraljevina zatražila je odobrenje za produljenje mjere odstupanja kako bi najamniku ili zakupniku automobila nastavila ograničavati pravo na odbitak poreza na dodanu vrijednost (PDV) za troškove najma ili zakupa tog automobila ako se automobil ne upotrebljava samo u poslovne svrhe.

               (2)

               Komisija je pismom od 19. lipnja 2013. obavijestila druge države članice o zahtjevu Ujedinjene Kraljevine. Pismom od 20. lipnja 2013. Komisija je obavijestila Ujedinjenu Kraljevinu da ima sve informacije potrebne za procjenu zahtjeva.

               (3)

               Odlukom Vijeća 2007/884/EZ (2), kako je izmijenjena Provedbenom odlukom Vijeća 2011/37/EU (3), Ujedinjenoj Kraljevini odobreno je da najamniku ili zakupniku automobila ograniči pravo na odbitak ulaznog PDV-a zaračunanog na najam ili zakup tog automobila na 50 % ako se automobil ne upotrebljava samo u poslovne svrhe. Ujedinjenoj Kraljevini bilo je dopušteno i da privatnu uporabu automobila, koji je zakupljen ili unajmljen od strane poreznog obveznika u njegove poslovne svrhe, ne smatra isporukom usluga uz naknadu. Primjenom te mjere pojednostavnjenja najamnik ili zakupnik rasterećen je obveze da za poslovne automobile evidentira kilometražu ostvarenu uporabom u privatne svrhe te da za tu kilometražu za svaki automobil prijavljuje porez.

               (4)

               U skladu s informacijama iz izvješća koje je dostavila Ujedinjena Kraljevina ograničenje prava na odbitak na 50 % još uvijek odgovara stvarnim okolnostima u pogledu poslovne i neposlovne uporabe dotičnih automobila od strane najamnika ili zakupnika. Stoga je primjereno odobriti Ujedinjenoj Kraljevini da i dalje primjenjuje mjeru do 31. prosinca 2016.

               (5)

               Ako Ujedinjena Kraljevina smatra da je potrebno dodatno produljenje za razdoblje nakon 2016., Komisiji bi najkasnije 1. travnja 2016. trebala podnijeti izvješće kojim je obuhvaćeno preispitivanje primijenjenog postotka ograničenja, zajedno sa zahtjevom za produljenje.

               (6)

               Komisija je 29. listopada 2004. usvojila prijedlog Direktive Vijeća o izmjeni Direktive 77/388/EEZ (4), koji obuhvaća usklađivanje kategorija troškova za koje mogu vrijediti isključenja od prava na odbitak. Direktiva 77/388/EEZ zamijenjena je Direktivom 2006/112/EZ. U skladu s tim prijedlogom isključenja od prava na odbitak mogu se primjenjivati na motorna cestovna vozila. Mjere odstupanja predviđene ovom Odlukom trebale bi prestati vrijediti na datum stupanja na snagu takve direktive o izmjeni ako je taj datum raniji od 31. prosinca 2016.

               (7)

               Odstupanje ima samo zanemariv učinak na ukupni iznos poreznog prihoda koji je naplaćen u fazi konačne potrošnje i nema negativni učinak na vlastita sredstva Unije koja proizlaze iz PDV-a.

               (8)

               Odluku 2007/884/EZ stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Članak 3. Odluke 2007/884/EZ zamjenjuje se sljedećim:

      „Članak 3.
      Ova Odluka prestaje vrijediti na datum stupanja na snagu pravila Unije kojima se utvrđuje koji troškovi povezani s motornim cestovnim vozilima ne daju pravo na potpuni odbitak PDV-a ili 31. prosinca 2016., pri čemu se uzima u obzir raniji datum.
      Svakom zahtjevu za produljenje mjera predviđenih ovom Odlukom prilaže se izvješće koje se podnosi Komisiji najkasnije 1. travnja 2016. i kojim je obuhvaćeno preispitivanje postotka ograničenja koje se primjenjuje na pravo na odbitak PDV-a zaračunanog na najam ili zakup automobila koji se ne upotrebljavaju samo u poslovne svrhe.”.

   Članak 2.
   Ova Odluka stupa na snagu na dan priopćenja.
   Primjenjuje se od 1. siječnja 2014.
   Članak 3.
   Ova je Odluka upućena Ujedinjenoj Kraljevini Velike Britanije i Sjeverne Irske.

      Sastavljeno u Bruxellesu 15. studenoga 2013.

            Za Vijeće

            Predsjednik

         R. ŠADŽIUS

      (1)  SL L 347, 11.12.2006., str. 1.

      (2)  Odluka Vijeća 2007/884/EZ od 20. prosinca 2007. kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost (SL L 346, 29.12.2007., str. 21.).

      (3)  Provedbena odluka Vijeća 2011/37/EU od 18. siječnja 2011. o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost (SL L 19, 22.1.2011., str. 11.).

      (4)  Šesta direktiva Vijeća 77/388/EEZ od 17. svibnja 1977. o usklađivanju zakonodavstva država članica koja se odnose na poreze na promet Zajednički sustav poreza na dodanu vrijednost: jedinstvena osnovica za razrezivanje (SL L 145, 13.6.1977., str. 1.).


title: 2014/88/EU: Provedbena odluka Komisije оd 13. veljače 2014. o privremenoj obustavi uvoza prehrambenih proizvoda iz Bangladeša koji sadržavaju listove betela ( Piper betle ) ili se od njih sastoje (priopćeno pod brojem dokumenta C(2014) 794)  Tekst značajan za EGP

text:
               15.2.2014

               HR

               Službeni list Europske unije

               L 45/34

      PROVEDBENA ODLUKA KOMISIJE

   оd 13. veljače 2014.
   o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje
   (priopćeno pod brojem dokumenta C(2014) 794)
   (Tekst značajan za EGP)
   (2014/88/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku i.,
   budući da:

               (1)

               Uredbom (EZ) br. 178/2002 utvrđuju se opća načela kojima se općenito uređuje hrana i posebno sigurnost hrane, na razini Unije i na nacionalnoj razini. Njome su predviđene hitne mjere koje Komisija poduzima ako postoji dokaz da hrana uvezena iz treće zemlje može predstavljati ozbiljan rizik za zdravlje ljudi.

               (2)

               Od listopada 2011. izdane su 142 prijave Sustavu brzog uzbunjivanja za hranu i hranu za životinje zbog prisutnosti širokog raspona patogenih sojeva salmonele u prehrambenim proizvodima koji sadržavaju listove betela (Piper betle) ili se od njih sastoje, a koji potječu ili su otpremljeni iz Bangladeša.

               (3)

               Bangladeš je obavijestio Komisiju da je u studenome 2012. uveo zabranu na sav izvoz listova betela do uvođenja programa za izvoz listova betela koji ne sadržavaju patogene uzročnike.

               (4)

               Ured za hranu i veterinarstvo (FVO) Glavne uprave Komisije za zdravlje i potrošače proveo je reviziju u Bangladešu od 30. siječnja do 7. veljače 2013. u svrhu ocjene sustava službenih kontrola za izvoz bilja u Uniju. Utvrdio je da je program izvoza listova betela koji ne sadržavaju patogene uzročnike još u izradi. Revizijom je zaključeno da u svakoj fazi sustava izvoza postoje slabosti, a posebno u fazi inspekcije prije izvoza. Inspekcija prije izvoza ključna je za osiguravanje da se u Uniju izvoze samo listovi betela koji su u skladu s tim programom.

               (5)

               Unatoč mjerama koje je Bangladeš uveo i mjerama koje je poduzeo u svrhu suzbijanja neusklađenih izvoznika, listovi betela i dalje se izvoze iz Bangladeša u Uniju i broj uzbunjivanja i dalje je visok.

               (6)

               Ta visoka razina kontaminacije predstavlja ozbiljan rizik za zdravlje ljudi. Zbog toga je primjereno obustaviti uvoz prehrambenih proizvoda koji sadržavaju listove betela ili se od njih sastoje u Uniju iz te treće zemlje dok se iz nje ne prime zadovoljavajuća jamstva.

               (7)

               Kako bi se Bangladešu omogućilo potrebno vrijeme da odgovori i razmotri odgovarajuće mjere upravljanja rizikom, privremena obustava izvoza listova betela trebala bi biti na snazi najmanje do 31. srpnja 2014.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ova Odluka primjenjuje se na sve prehrambene proizvode koji sadržavaju listove betela (Piper betle) ili se od njih sastoje, uključujući, ali ne ograničavajući se na one koji su prijavljeni pod oznakom KN 1404 90 00, a koji potječu ili su otpremljeni iz Bangladeša.
   Članak 2.
   Države članice zabranjuju uvoz prehrambenih proizvoda iz članka 1. u Uniju.
   Članak 3.
   Sve troškove nastale primjenom ove Odluke snosi otpremnik ili njegov zastupnik.
   Članak 4.
   Ova se Odluka primjenjuje do 31. srpnja 2014.
   Članak 5.
   Ova je Odluka upućena državama članicama.

      Sastavljeno u Bruxellesu 13. veljače 2014.

            Za Komisiju

         Tonio BORG

            Član Komisije

      (1)  SL L 31, 1.2.2002., str. 1.


title: Provedbena odluka Komisije (EU) 2015/279 оd 19. veljače 2015. o odobrenju solarnoga krova Asola za napajanje akumulatora kao inovativne tehnologije za smanjivanje emisija CO 2 iz osobnih automobila u skladu s Uredbom (EZ) br. 443/2009 Europskog parlamenta i Vijeća  Tekst značajan za EGP

text:
               20.2.2015

               HR

               Službeni list Europske unije

               L 47/26

         PROVEDBENA ODLUKA KOMISIJE (EU) 2015/279
   оd 19. veljače 2015.
   o odobrenju solarnoga krova Asola za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a osobito njezin članak 12. stavak 4.,
   budući da:

               (1)

               Dobavljač Asola Technologies GmbH („podnositelj zahtjeva”) podnio je 12. veljače 2014. zahtjev za odobrenje solarnoga krova Asola za napajanje akumulatora kao inovativne tehnologije. Potpunost zahtjeva ocijenjena je u skladu s člankom 4. Provedbene uredbe Komisije (EU) br. 725/2011 (2). Komisija je utvrdila da izvornom zahtjevu nedostaju neke bitne informacije te je od podnositelja zahtjeva zatražila da dopuni zahtjev. Podnositelj zahtjeva tražene je informacije dostavio 28. svibnja 2014. Utvrđeno je da je zahtjev potpun te je razdoblje kojim Komisija raspolaže za njegovu ocjenu počelo na dan nakon datuma službenog primitka potpunih informacija, tj. 29. svibnja 2014.

               (2)

               Zahtjev je ocijenjen u skladu s člankom 12. Uredbe (EZ) br. 443/2009, Provedbenom uredbom (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 (Tehničke smjernice) (3).

               (3)

               Zahtjev se odnosi na solarni krov Asola za napajanje akumulatora. Solarni krov sastoji se od fotonaponske ploče postavljene na krovu vozila. U fotonaponskoj ploči energija iz okoline pretvara se u električnu energiju, koja se s pomoću regulatora napona pohranjuje u ugrađenom akumulatoru. Komisija je utvrdila da se informacijama dostavljenima u zahtjevu pokazuje da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011.

               (4)

               Podnositelj zahtjeva pokazao je da solarni krovni sustav kojim se napaja akumulator kakav je opisan u zahtjevu nije ugrađen na više od 3 % novih osobnih automobila registriranih u referentnoj godini 2009.

               (5)

               Kako bi se utvrdilo koliko će se smanjenje emisija CO2 omogućiti tom inovativnom tehnologijom kad bude ugrađena na vozilo, potrebno je definirati osnovno vozilo u odnosu na koje će se uspoređivati učinkovitost vozila opremljenog inovativnom tehnologijom, kao što je određeno člancima 5. i 8. Provedbene uredbe (EU) br. 725/2011. Komisija je utvrdila da osnovno vozilo treba biti vozilo u svim aspektima jednako ekoinovativnom vozilu, uz iznimku solarnoga krova i, po potrebi, bez dodatnog akumulatora i drugih uređaja potrebnih izričito za pretvaranje solarne u električnu energiju i njezino skladištenje. Za novu verziju vozila na koje se ugrađuje solarna krovna ploča, osnovno vozilo treba biti vozilo na kojem nije ugrađena solarna krovna ploča i za koje se u obzir uzima razlika u masi zbog ugradnje solarnoga krova.

               (6)

               Podnositelj zahtjeva dostavio je metodologiju za ispitivanje smanjenja emisija CO2 u koju su uključene formule koje se temelje na Tehničkim smjernicama u pogledu solarnoga krova za napajanje akumulatora. Komisija smatra da je osim toga potrebno pokazati i u kojoj se mjeri smanjuje ukupna količina energije koju vozilo potroši za svoju funkciju prijevoza u usporedbi s količinom energije utrošene za rad uređaja namijenjenih povećanju udobnosti vozača ili putnika.

               (7)

               Pri utvrđivanju smanjenja emisija potrebno je uzeti u obzir i kapacitet jedinstvenog ugrađenog akumulatora ili prisutnost dodatnog akumulatora namijenjenog samo za pohranjivanje električne energije koju proizvede solarni krov.

               (8)

               Komisija je utvrdila da će se tom metodologijom ispitivanja osigurati provjerljivi, ponovljivi i usporedivi rezultati te da se realistično može pokazati da su koristi inovativne tehnologije u vezi s emisijama CO2 statistički vrlo značajne u skladu s člankom 6. Provedbene uredbe (EU) br. 725/2011.

               (9)

               Na temelju toga Komisija je utvrdila da je podnositelj zahtjeva na zadovoljavajući način pokazao da smanjenje emisije koje se postiže inovativnom tehnologijom iznosi najmanje 1 g CO2/km.

               (10)

               Budući da se homologacijskim ispitivanjem za emisije CO2 iz Uredbe (EZ) br. 715/2007 Europskog parlamenta i Vijeća (4) i Uredbe Komisije (EZ) br. 692/2008 (5) ne uzima u obzir prisutnost solarnoga krova i dodatne energije dobivene s pomoću te tehnologije, Komisija je utvrdila da solarni krov Asola za napajanje akumulatora nije obuhvaćen standardnim ispitnim ciklusom. Komisija je utvrdila da je izvješće o provjeri izradilo neovisno ovlašteno tijelo TÜV SÜD Auto Service GmbH te da se tim izvješćem potkrepljuju rezultati navedeni u zahtjevu.

               (11)

               Na temelju toga Komisija zaključuje da ne bi trebalo biti primjedaba na odobrenje predmetne inovativne tehnologije.

               (12)

               Uzimajući u obzir činjenicu da je predložena metodologija za utvrđivanje smanjenja emisija CO2 iz solarnoga krova Asola u svim bitnim elementima slična onoj odobrenoj Provedbenom odlukom Komisije 2014/806/EU (6), Komisija smatra da je prikladno, s ciljem osiguranja usklađenosti pristupa, osigurati da se metodologija ispitivanja navedena u toj Odluci primjenjuje i s obzirom na solarni krov Asola.

               (13)

               Svi proizvođači koji žele imati koristi od smanjenja svojih prosječnih specifičnih emisija CO2 tako što će uporabom inovativne tehnologije odobrene ovom Odlukom smanjiti emisije CO2 i tako postići svoj specifični cilj u pogledu emisija, trebali bi se u svojem zahtjevu za certifikat o EZ homologaciji za predmetna vozila u skladu s člankom 11. stavkom 1. Provedbene uredbe (EU) br. 725/2011 pozvati na ovu Odluku.

               (14)

               Za potrebe utvrđivanja opće oznake ekološke inovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ potrebno je odrediti pojedinačnu oznaku koja će se upotrebljavati za inovativnu tehnologiju odobrenu ovom Provedbenom odlukom.

               (15)

               Razdoblje za ocjenu inovativne tehnologije iz članka 10. stavka 2. Provedbene Uredbe (EU) br. 725/2011 istječe. Stoga je primjereno da Provedbena odluka što prije stupi na snagu,

         DONIJELA JE OVU ODLUKU:
   Članak 1.
   1.   Solarni krov Asola za napajanje akumulatora namijenjen za uporabu u vozilima kategorije M1 odobren je kao inovativna tehnologija u smislu članka 12. Uredbe (EZ) br. 443/2009.
   2.   Smanjenje emisija CO2 koje je omogućeno uporabom solarnoga krova Asola za napajanje akumulatora iz stavka 1. određuje se primjenom metodologije navedene u Prilogu Provedbenoj odluci 2014/806/EU.
   3.   Pojedinačna oznaka ekološke inovacije koju treba unijeti u homologacijsku dokumentaciju koju treba upotrijebiti za inovativnu tehnologiju odobrenu ovom Provedbenom odlukom jest „11”.
   Članak 2.
   Ova odluka stupa na snagu sedmog dana od dana objave u Službenom listu Europske unije.

      Sastavljeno u Bruxellesu 19. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 140, 5.6.2009., str. 1.

      (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).

      (3)  http://ec.europa.eu/clima/policies/transport/vehicles/cars/docs/guidelines_en.pdf (verzija iz veljače 2013.).

      (4)  Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.).

      (5)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i gospodarskih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).

      (6)  Provedbena odluka Komisije 2014/806/EU od 18. studenoga 2014. o odobrenju solarnog krova Webasto za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 332, 19.11.2014., str. 34.).


title: Provedbena odluka Komisije (EU) 2017/1438 оd 4. kolovoza 2017. o izmjeni Odluke 2007/131/EZ o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici (priopćeno pod brojem dokumenta C(2017) 5456) (Tekst značajan za EGP. )

text:
               8.8.2017

               HR

               Službeni list Europske unije

               L 205/89

         PROVEDBENA ODLUKA KOMISIJE (EU) 2017/1438
   оd 4. kolovoza 2017.
   o izmjeni Odluke 2007/131/EZ o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici

         (priopćeno pod brojem dokumenta C(2017) 5456)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Odlukom Komisije 2007/131/EZ (2) usklađeni su tehnički uvjeti radijske opreme s ultraširokopojasnom (UWB) tehnologijom u Uniji. Njome se osigurava dostupnost radiofrekvencijskog spektra u cijeloj Uniji u skladu s usklađenim uvjetima, uklanjaju se prepreke uvođenju ultraširokopojasne tehnologije i uspostavlja djelotvorno jedinstveno tržište za ultraširokopojasne sustave sa značajnom ekonomijom razmjera i pogodnostima za korisnike.

               (2)

               Na temelju Odluke br. 676/2002/EZ Komisija je, s obzirom na tehnološki i tržišni razvoj u području uređaja malog dometa, trajno ovlastila Europsku konferenciju poštanskih i telekomunikacijskih uprava (CEPT) za ažuriranje Priloga Odluci Komisije 2006/771/EZ (3). Komisija je 2. srpnja 2014. u svojem šestom pismu preporuka (4) u pogledu tog ovlaštenja pozvala CEPT da preispita ostale postojeće odluke o uređajima malog dometa, primjerice Odluku 2007/131/EZ za uređaje malog dometa koji se temelje na ultraširokopojasnoj tehnologiji.

               (3)

               CEPT je zaključio da je u pogledu uređaja malog dometa koji se temelje na ultraširokopojasnoj tehnologiji, u Odluci 2007/131/EZ potrebno ažurirati određena upućivanja na usklađene norme.

               (4)

               Odluku 2007/131/EZ potrebno je stoga na odgovarajući način izmijeniti.

               (5)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   U članku 2. Odluke 2007/131/EZ točka 11. zamjenjuje se sljedećim:

                  „11.

                  ‚spektralna gustoća ukupne snage’ znači prosjek vrijednosti spektralne gustoće srednje snage izmjerenih u obliku kugle oko scenarija mjerenja s pomoću rezolucije od najmanje 15 stupnjeva. Detaljni uvjeti mjerenja opisani su u normi ETSI EN 302 065-4;”.

   Prilog se mijenja u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 4. kolovoza 2017.

            Za Komisiju

         Mariya GABRIEL

            Članica Komisije

      (1)  SL L 108, 24.4.2002., str. 1.

      (2)  Odluka Komisije 2007/131/EZ od 21. veljače 2007. o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici (SL L 55, 23.2.2007., str. 33.).

      (3)  Odluka Komisije 2006/771/EZ od 9. studenoga 2006. o usklađivanju radijskog spektra za uporabu uređaja malog dometa (SL L 312, 11.11.2006., str. 66.).

      (4)  RSCOM 13-78rev2

      PRILOG
      Prilog Odluci 2007/131/EZ mijenja se kako slijedi:

                  1.

                  Točka 5.1. mijenja se kako slijedi:

                              (a)

                              u prvom podstavku, druga alineja prve alineje zamjenjuje se sljedećim:

                                          „—

                                          Odašiljač provodi TPC u dinamičnom rasponu od 10 dB, kako je opisano u usklađenoj normi ETSI EN 302 065-4 za uređaje za otkrivanje materijala;”;

                              (b)

                              drugi podstavak zamjenjuje se sljedećim:
                              „Emisije koje proizlaze iz uređaja za otkrivanje materijala dopuštenih u skladu s ovom Odlukom održavaju se na najmanjoj mogućoj razini i u svakom slučaju ne prelaze ograničenja e.i.r.p. gustoće iz sljedeće tablice. Sukladnost s ograničenjima iz sljedeće tablice za instalacije koje nisu fiksne (primjena B) mora se osigurati s napravom na reprezentativnoj strukturi materijala koji se istražuje (npr. reprezentativna stijena kako je utvrđena u normi ETSI EN 302 065-4).”;

                              (c)

                              bilješka 1. tablice zamjenjuje se sljedećim:

                                          „(1)

                                          Uređajima koji upotrebljavaju mehanizam LBT (Listen Before Talk) kako su opisani u normi ETSI EN 302 065-4 dopušten je rad u frekvencijskim područjima od 2,5 do 2,69 i od 2,9 do 3,4 GHz sa spektralnom gustoćom najveće srednje snage od – 50 dBm/MHz,”.

                  2.

                  Točka 5.2. mijenja se kako slijedi:

                              (a)

                              stavak 2. zamjenjuje se sljedećim:

                                          „2.

                                          Emisije koje proizlaze iz uređaja BMA održavaju se na najmanjoj mogućoj razini i u svakom slučaju ne prelaze ograničenja najveće snage iz tablice u nastavku s uređajem BMA na reprezentativnoj stijeni kako je utvrđena u normama ETSI EN 302 065-4.”;

                              (b)

                              bilješka 1. tablice zamjenjuje se sljedećim:

                                          „(1)

                                          Uređajima koji upotrebljavaju mehanizam LBT (Listen Before Talk) opisanima u normi ETSI EN 302 065-4 dopušten je rad u frekvencijskom području od 1,215 do 1,73 GHz sa spektralnom gustoćom najveće srednje snage od – 70 dBm/MHz i u frekvencijskim područjima od 2,5 do 2,69 i od 2,7 do 3,4 GHz sa spektralnom gustoćom najveće srednje snage od – 50 dBm/MHz.”.


title: Provedbena odluka Komisije (EU) 2015/696 оd 24. travnja 2015. o odobravanju stavljanja na tržište proizvoda koji sadržavaju genetski modificiranu soju MON87705 (MON-877Ø5-6), sastoje se ili su proizvedeni od nje na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2015) 2770) (Tekst značajan za EGP)

text:
               30.4.2015

               HR

               Službeni list Europske unije

               L 112/60

         PROVEDBENA ODLUKA KOMISIJE (EU) 2015/696
   оd 24. travnja 2015.
   o odobravanju stavljanja na tržište proizvoda koji sadržavaju genetski modificiranu soju MON87705 (MON-877Ø5-6), sastoje se ili su proizvedeni od nje na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2015) 2770)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 7. stavak 3. i članak 19. stavak 3.,
   budući da:

               (1)

               Dana 18. veljače 2010. Monsanto Europe S.A podnio je nadležnom tijelu Nizozemske u skladu s člancima 5. i 17. Uredbe (EZ) br. 1829/2003 zahtjev za stavljanje na tržište hrane, sastojaka hrane i hrane za životinje koji sadržavaju soju MON87705, sastoje se ili su proizvedeni od nje („zahtjev”).

               (2)

               Zahtjev obuhvaća i stavljanje na tržište soje MON87705 u proizvodima koji se sastoje od nje ili je sadržavaju te se, osim za hranu i hranu za životinje, koristi kao i ostala soja, osim uzgoja.

               (3)

               U skladu s člankom 5. stavkom 5. i člankom 17. stavkom 5. Uredbe (EZ) br. 1829/2003 zahtjev sadržava podatke i informacije koji su potrebni prema prilozima III. i IV. Direktivi 2001/18/EZ Europskog parlamenta i Vijeća (2) te informacije i zaključke o procjeni rizika provedenoj sukladno načelima utvrđenima u Prilogu II. Direktivi 2001/18/EZ. Zahtjev sadržava i plan praćenja učinaka na okoliš u skladu s Prilogom VII. Direktivi 2001/18/EZ.

               (4)

               Europska agencija za sigurnost hrane („EFSA”) dala je 30. listopada 2012. pozitivno mišljenje u skladu s člancima 6. i 18. Uredbe (EZ) br. 1829/2003 (3). Zaključila je da je soja MON87705, kako je opisano u zahtjevu, jednako sigurna s obzirom na moguće učinke na zdravlje ljudi i životinja odnosno na okoliš kao njezin konvencionalni ekvivalent, u pogledu njezinih predviđenih uporaba koje je predložio podnositelj zahtjeva. Te uporabe obuhvaćale su sve uporabe u hrani i hrani za životinje kao u slučaju bilo koje konvencionalne soje, osim komercijalne uporabe ulja za prženje.

               (5)

               EFSA je u svojem mišljenju uzela u obzir sva specifična pitanja i dvojbe država članica koje su iznesene u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (6)

               U svojem mišljenju EFSA je zaključila i da je plan praćenja stanja okoliša koji je dostavio podnositelj zahtjeva, i koji se sastoji od općeg plana nadzora, u skladu s predviđenim uporabama proizvoda.

               (7)

               Nakon toga Komisija je ovlastila EFSA-u da dopuni svoje mišljenje kako bi obuhvatila komercijalne uporabe ulja za prženje dobivenog iz soje MON87705 te da od podnositelja zahtjeva zatraži nužne informacije u slučaju da to bude potrebno.

               (8)

               Dana 17. prosinca 2013. EFSA je izdala izvješće (4) kojim je dopunjeno početno mišljenje uvrštavanjem ulja za prženje dobivenog iz soje MON87705 namijenjenog komercijalnoj uporabi te je zaključila da ažurirana ocjena hranidbene vrijednosti kojom su obuhvaćene sve uporabe u hrani soje MON87705 ne utječe na zdravlje ljudi i prehranu.

               (9)

               Osim toga, EFSA je u dopunjenom izvješću preporučila provedbu plana praćenja nakon stavljanja na tržište, s naglaskom na prikupljanje podataka o prehrani europskog stanovništva.

               (10)

               Uzimajući u obzir ta razmatranja, potrebno je izdati odobrenje za navedene proizvode.

               (11)

               Svakom bi genetski modificiranom organizmu („GMO”) trebalo dodijeliti jedinstveni identifikacijski kod, kako je predviđeno u Uredbi Komisije (EZ) br. 65/2004 (5).

               (12)

               Hrana, sastojci hrane i hrana za životinje koji sadržavaju soju MON87705, sastoje se ili su proizvedeni od nje moraju biti označeni u skladu sa zahtjevima predviđenima člankom 13. stavkom 1. i člankom 25. stavkom 2. Uredbe (EZ) br. 1829/2003.

               (13)

               Na temelju mišljenja EFSA-e, kojim se potvrđuje da je sastav masnih kiselina sjemena soje MON87705 i dobivenog ulja promijenjen u odnosu na konvencionalni ekvivalent, čini se da je potrebno posebno označivanje u skladu s člankom 13. stavkom 2. točkom (a) i člankom 25. stavkom 2. točkom (c) Uredbe (EZ) br. 1829/2003.

               (14)

               Kako bi se zajamčila uporaba proizvoda u okviru granica odobrenja predviđenog ovom Odlukom, pri označivanju proizvoda koji sadržavaju GMO ili se sastoje od njega za koje je zatraženo odobrenje, osim prehrambenih proizvoda, trebalo bi jasno istaknuti da se proizvodi u pitanju ne smiju koristiti za uzgoj.

               (15)

               U članku 4. stavku 6. Uredbe (EZ) br. 1830/2003 Europskog parlamenta i Vijeća (6) utvrđeni su zahtjevi označivanja za proizvode koji sadržavaju GMO ili se sastoje od njega. Zahtjevi sljedivosti za proizvode koji sadržavaju GMO ili se sastoje od njega utvrđeni su u članku 4. stavcima 1. do 5., a za hranu i hranu za životinje proizvedenu od GMO-a u članku 5. te Uredbe.

               (16)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih u planu praćenja učinaka na okoliš. Te bi rezultate trebalo dostaviti u skladu s Odlukom Komisije 2009/770/EZ (7). Uzimajući u obzir mišljenje EFSA-e, nije opravdano uvođenje posebnih uvjeta za zaštitu posebnih ekosustava/okoliša i/ili geografskih područja, kako je predviđeno u članku 6. stavku 5. točki (e) i članku 18. stavku 5. Uredbe (EZ) br. 1829/2003.

               (17)

               Nositelj odobrenja trebao bi podnositi i godišnja izvješća o provedbi i rezultatima aktivnosti utvrđenih u planu praćenja nakon stavljanja na tržište.

               (18)

               Sve relevantne informacije o odobrenju proizvoda trebalo bi upisati u registar Zajednice genetski modificirane hrane i hrane za životinje, kako je predviđeno u Uredbi (EZ) br. 1829/2003.

               (19)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti Mehanizmom za razmjenu informacija o biološkoj sigurnosti, u skladu s člankom 9. stavkom 1. i člankom 15. stavkom 2. točkom (c) Uredbe (EZ) br. 1946/2003 Europskog parlamenta i Vijeća (8).

               (20)

               Stalni odbor za prehrambeni lanac i zdravlje životinja nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik Odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranoj soji MON87705 (Glycine max (L.) Merr.), kako je navedeno u točki (b) Priloga ovoj Odluci, dodjeljuje se jedinstveni identifikacijski kod MON-877Ø5-6, kako je predviđeno u Uredbi (EZ) br. 65/2004.
   Članak 2.
   Odobrenje
   Odobrenje u smislu članka 4. stavka 2. i članka 16. stavka 2. Uredbe (EZ) br. 1829/2003 daje se za sljedeće proizvode, u skladu s uvjetima utvrđenima u ovoj Odluci:

               (a)

               hrana i sastojci hrane koji sadržavaju soju MON-877Ø5-6, sastoje se ili su proizvedeni od nje;

               (b)

               hrana za životinje koja sadržava soju MON-877Ø5-6, sastoji se ili je proizvedena od nje;

               (c)

               soja MON-877Ø5-6 u proizvodima koji je sadržavaju ili se od nje sastoje te se koriste za druge namjene od onih iz točaka (a) i (b), osim uzgoja.

         Članak 3.
   Označivanje
   1.   Za potrebe zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „soja”.
   2.   Za potrebe zahtjeva označivanja utvrđenih u članku 13. stavku 2. točki (a) i članku 25. stavku 2. točki (c) Uredbe (EZ) br. 1829/2003, riječi „bogata jednostruko nezasićenim masnim kiselinama i s niskim udjelom višestruko nezasićenih masnih kiselina” navode se iza naziva organizma na oznaci ili, prema potrebi, u popratnim dokumentima proizvoda.
   3.   Riječi „ne za uzgoj” navode se na oznaci i u popratnim dokumentima proizvoda koji sadržavaju ili se sastoje od soje MON-877Ø5-6, osim proizvoda iz članka 2. točke (a).
   Članak 4.
   Praćenje učinaka na okoliš
   1.   Nositelj odobrenja osigurava uspostavu i provedbu plana praćenja učinaka na okoliš, kako je utvrđeno u točki (h) Priloga.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja u skladu s Odlukom 2009/770/EZ.
   Članak 5.
   Praćenje nakon stavljanja na tržište u skladu s člankom 6. stavkom 5. točkom (e) Uredbe (EZ) br. 1829/2003
   1.   Nositelj odobrenja osigurava uspostavu i provedbu plana praćenja nakon stavljanja na tržište ulja od soje MON-877Ø5-6, kako je utvrđeno u točki (g) Priloga.
   2.   Tijekom trajanja odobrenja nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja nakon stavljanja na tržište.
   Članak 6.
   Registar Zajednice
   Informacije iz Priloga ovoj Odluci upisuju se u registar Zajednice genetski modificirane hrane i hrane za životinje, kako je propisano člankom 28. Uredbe (EZ) br. 1829/2003.
   Članak 7.
   Nositelj odobrenja
   Nositelj odobrenja je Monsanto Europe S.A., Belgija, koji zastupa Monsanto Company, Sjedinjene Američke Države.
   Članak 8.
   Valjanost
   Ova se Odluka primjenjuje u razdoblju od 10 godina od dana objave.
   Članak 9.
   Adresat
   Ova je Odluka upućena trgovačkom društvu Monsanto Europe S.A., Avenue de Tervuren 270-272, B-1150 Bruxelles – Belgija.

      Sastavljeno u Bruxellesu 24. travnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (3)  EFSA-ino povjerenstvo za genetski modificirane organizme (EFSA-ino povjerenstvo za GMO), 2012. Znanstveno mišljenje o zahtjevu EFSA-GMO-NL-2010-78, koji je podnio Monsanto, za stavljanje na tržište genetski modificirane soje MON87705, tolerantne na herbicide i s visokim udjelom oleinske kiseline, za uporabu u hrani i hrani za životinje, uvoz i obradu u skladu s Uredbom (EZ) br. 1829/2003. EFSA Journal 2012;10(10):2909, 34 str. doi:10.2903/j.efsa.2012.2909.

      (4)  EFSA-ino povjerenstvo za GMO, 2013. Izvješće kojim se dopunjuje znanstveno mišljenje o zahtjevu EFSA-GMO-NL-2010-78 kako bi se obuhvatila sigurnost ulja za prženje dobivenog iz soje MON87705 namijenjenog komercijalnoj uporabi. EFSA Journal 2013;11(12):3507, 9 str. doi:10.2903/j.efsa.2013.3507.

      (5)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (6)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      (7)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja genetski modificiranih organizama u okoliš, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (8)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Podnositelj zahtjeva i nositelj odobrenja:

                  Naziv

                  :

                  Monsanto Europe S.A.

                  Adresa

                  :

                  Avenue de Tervuren 270-272, B-1150 Bruxelles – Belgija

            u ime Monsanto Company – 800 N. Lindbergh Boulevard – St. Louis, Missouri 63167, Sjedinjene Američke Države.
      (b)   Opis i specifikacija proizvoda:

                  1.

                  hrana i sastojci hrane koji sadržavaju soju MON-877Ø5-6, sastoje se ili su proizvedeni od nje;

                  2.

                  hrana za životinje koja sadržava soju MON-877Ø5-6, sastoji se ili je proizvedena od nje;

                  3.

                  soja MON-877Ø5-6 u proizvodima koji je sadržavaju ili se od nje sastoje te se koriste za druge namjene od onih iz točaka 1. i 2., osim uzgoja.

            Kako je opisano u zahtjevu, genetski modificirana soja MON-877Ø5-6 ima smanjenu ekspresiju enzima Δ12-desaturaze masne kiseline (FAD2) i tioesteraze palmitoil proteina nosača acila (FATB), što ima za posljedicu povećanje udjela oleinske kiseline i smanjenje udjela linolne kiseline, te eksprimira protein CP4 EPSPS koji uzrokuje toleranciju na herbicid glifosat.
      (c)   Označivanje:

                  1.

                  Za potrebe zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „soja”.

                  2.

                  Za potrebe zahtjeva označivanja utvrđenih u članku 13. stavku 2. točki (a) i članku 25. stavku 2. točki (c) Uredbe (EZ) br. 1829/2003, riječi „bogata jednostruko nezasićenim masnim kiselinama i s niskim udjelom višestruko nezasićenih masnih kiselina” navode se iza naziva organizma na oznaci ili, prema potrebi, u popratnim dokumentima proizvoda.

                  3.

                  Riječi „ne za uzgoj” navode se na oznaci i u popratnim dokumentima proizvoda koji sadržavaju ili se sastoje od soje MON-877Ø5-6, osim proizvoda iz članka 2. točke (a).

            (d)   Metoda otkrivanja:

                  1.

                  specifična kvantitativna metoda za otkrivanje soje MON-877Ø5-6 na temelju lančane reakcije s polimerazom (PCR), u stvarnom vremenu;

                  2.

                  potvrđeno na genomskom DNK-u iz sjemena soje od strane referentnog laboratorija Europske unije osnovanog na temelju Uredbe (EZ) br. 1829/2003, objavljeno na http://gmo-crl.jrc.ec.europa.eu/statusofdossiers.aspx;

                  3.

                  referentni materijal: AOCS 0210-A i AOCS 0906-A dostupni su putem Američkog udruženja naftnih kemičara na http://www.aocs.org/tech/crm.

            (e)   Jedinstveni identifikacijski kod:

      MON-877Ø5-6
      (f)   Informacije koje se zahtijevaju na temelju Priloga II. Kartagenskog protokola o biološkoj sigurnosti uz Konvenciju o biološkoj raznolikosti:

      Mehanizam za razmjenu informacija o biološkoj sigurnosti, evidencijska oznaka: vidjeti [popunjava se po objavi].
      (g)   Uvjeti ili ograničenja za stavljanje na tržište, uporabu odnosno rukovanje proizvodima:

         Praćenje nakon stavljanja na tržište u skladu s člankom 6. stavkom 5. točkom (e) Uredbe (EZ) br. 1829/2003

                  1.

                  Nositelj odobrenja prikuplja sljedeće informacije:

                              i.

                              količine ulja od soje MON-877Ø5-6 te soje MON-877Ø5-6 za ekstrakciju ulja, uvezene u Europsku uniju za stavljanje na tržište kao prehrambeni proizvodi ili u prehrambenim proizvodima;

                              ii.

                              u slučaju uvoza proizvoda koji su navedeni pod i., rezultate pretraživanja baze podataka FAOSTAT o količinama potrošnje biljnog ulja po državi članici, uključujući promjene u količinama između različitih vrsta potrošenog ulja.

                  2.

                  Nositelj odobrenja mora na temelju prikupljenih i dostavljenih informacija preispitati ocjenu hranidbene vrijednosti koja se provodi kao dio ocjene rizika.

            (h)   Plan praćenja učinaka na okoliš:

      Plan praćenja učinaka na okoliš u skladu s Prilogom VII. Direktivi 2001/18/EZ.
      [Poveznica: plan objavljen na internetu]

         Napomena: S vremenom će možda biti potrebno izmijeniti poveznice na relevantne dokumente. Te će se izmjene učiniti javno dostupnima ažuriranjem registra Zajednice genetski modificirane hrane i hrane za životinje.


title: 2014/736/EU: Provedbena odluka Komisije оd 22. listopada 2014. o ispravku Priloga Provedbenoj odluci 2014/461/EU o privremenom odstupanju od Odluke Vijeća 2013/755/EU u pogledu pravila o podrijetlu za pripremljene i konzervirane škampe i kozice s Grenlanda

text:
               23.10.2014

               HR

               Službeni list Europske unije

               L 304/102

         PROVEDBENA ODLUKA KOMISIJE
   оd 22. listopada 2014.
   o ispravku Priloga Provedbenoj odluci 2014/461/EU o privremenom odstupanju od Odluke Vijeća 2013/755/EU u pogledu pravila o podrijetlu za pripremljene i konzervirane škampe i kozice s Grenlanda

      (2014/736/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2013/755/EU od 25. studenoga 2013. o pridruživanju prekomorskih zemalja i područja Europskoj uniji (Odluka o prekomorskom pridruživanju) (1), a posebno članak 16. njezina Priloga VI.,
   budući da:

               (1)

               U svim jezičnim verzijama Provedbene uredbe Komisije 2014/461/EU (2) dio rednog broja navedenoga u tablici u Prilogu toj Odluci za robu obuhvaćenu odstupanjem od Odluke 2013/755/EU bio je izostavljen. Potpuni je redni broj 09.0691.

               (2)

               Subjekti u Uniji ne mogu zatražiti povlasticu carinske kvote bez unošenja točnoga rednog broja u polje 39 i odgovarajuće oznake za carinski postupak u polje 36 Jedinstvene carinske deklaracije iz članka 205. stavka 1. Uredbe Komisije (EEZ) br. 2454/93 (3).

               (3)

               Provedbena odluka 2014/461/EU stupila je na snagu 15. srpnja 2014., ali se primjenjuje retroaktivno od 1. siječnja 2014. Stoga bi se i ova Odluka trebala primjenjivati retroaktivno od 1. siječnja 2014.

               (4)

               Kako bi se izbjegle nepotrebne ekonomske posljedice za subjekte, potrebno je osigurati trenutačno stupanje na snagu kako bi subjekti u Uniji mogli u najkraćem mogućem roku zatražiti povlasticu za carinsku kvotu.

               (5)

               Provedbenu odluku 2014/461/EU trebalo bi stoga na odgovarajući način ispraviti.

               (6)

               Mjere predviđene u ovoj Odluci u skladu su s mišljenjem Odbora za Carinski zakonik,

         DONIJELA JE OVU ODLUKU:
   Članak 1.
   U tablici u Prilogu Provedbenoj odluci 2014/461/EU redni broj „09.xxxx” zamjenjuje se brojem „09.0691”.
   Članak 2.
   Ova Uredba stupa na snagu na dan objave u Službenom listu Europske unije.
   Ona se primjenjuje od 1. siječnja 2014.

      Sastavljeno u Bruxellesu 22. listopada 2014.

            Za Komisiju

            Predsjednik

         José Manuel BARROSO

      (1)  SL L 344, 19.12.2013., str. 1.

      (2)  Provedbena odluka Komisije 2014/461/EU оd 14. srpnja 2014. o privremenom odstupanju od Odluke Vijeća 2013/755/EU u pogledu pravila o podrijetlu za pripremljene i konzervirane škampe i kozice s Grenlanda (SL L 207, 15.7.2014., str. 20.).

      (3)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).


title: 2014/353/EU: Provedbena odluka Vijeća od 21. svibnja 2014. o praktičnim i postupovnim aranžmanima za imenovanje od strane Vijeća triju članova povjerenstva za odabir i praćenje za inicijativu Europske prijestolnice kulture 2020. – 2033.

text:
               14.6.2014

               HR

               Službeni list Europske unije

               L 175/27

         PROVEDBENA ODLUKA VIJEĆA
   od 21. svibnja 2014.
   o praktičnim i postupovnim aranžmanima za imenovanje od strane Vijeća triju članova povjerenstva za odabir i praćenje za inicijativu Europske prijestolnice kulture 2020. – 2033.

      (2014/353/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku br. 445/2014/EU Europskog parlamenta i Vijeća od 16. travnja 2014. o uspostavljanju inicijative Unije za Europske prijestolnice kulture u razdoblju od 2020. do 2033. i stavljanju izvan snage Odluke br. 1622/2006/EZ (1), a posebno njezin članak 6.,
   budući da:

               (1)

               U skladu s člankom 6. Odluke br. 445/2014/EU trebalo bi osnovati povjerenstvo sastavljeno od neovisnih stručnjaka („povjerenstvo”) koje će vršiti postupke odabira i praćenja. Povjerenstvo se treba sastojati od 10 stručnjaka koje imenuju institucije i tijela EU-a, od kojih bi tri člana trebalo imenovati Vijeće na razdoblje od tri godine. Međutim, u vezi s osnivanjem prvog povjerenstva Vijeće bi svoje stručnjake trebalo imenovati na razdoblje od jedne godine kako bi se omogućila postupna zamjena stručnjaka i time izbjegao gubitak iskustva i znanja.

               (2)

               Svaka institucija i tijelo ima pravo stručnjake odabrati u skladu sa svojim postupcima. Međutim, u skladu s člankom 6. stavkom 3. prvim podstavkom Odluke br. 445/2014/EU stručnjake bi trebalo odabrati iz skupine potencijalnih europskih stručnjaka koje predlaže Komisija.

               (3)

               U skladu s člankom 6. stavkom 3. četvrtim podstavkom Odluke br. 445/2014/EU institucije i tijela Unije prilikom imenovanja svojih stručnjaka trebale bi osigurati komplementarnost kompetencija, uravnoteženu geografsku raspodjelu te ravnotežu spolova u ukupnom sastavu povjerenstva.

               (4)

               Stoga je primjereno da Vijeće odluči o praktičnim i postupovnim aranžmanima za imenovanje svojih triju članova povjerenstva.

               (5)

               Ti bi aranžmani trebali biti pravedni, nediskriminirajući, transparentni, i lako primjenjivi,

         ODLUČILO JE:
   Članak 1.
   1.   Organizira se izvlačenje između država članica. Sudjelovanje država članica u izvlačenju dobrovoljno je. Međutim, radi smanjivanja rizika od sukoba interesa iz izvlačenja se isključuju države članice iz kojih će se birati ili pratiti gradovi za trajanja mandata stručnjaka iz povjerenstva. Popis isključenih država članica sastavljen u skladu s tim načelom nalazi se u Prilogu ovoj Odluci.
   2.   Kako bi se osigurala široka geografska pokrivenost, iz izvlačenja se isključuju i države članice koje su predložile stručnjake za imenovanje od strane Vijeća za prethodni mandat.
   Članak 2.
   1.   Prve tri izvučene države članice imaju pravo preporučiti svaka po jednog stručnjaka.
   2.   U tu svrhu svaka od triju država članica odabire jednog stručnjaka iz skupine potencijalnih europskih stručnjaka koju je uspostavila Komisija te predlaže imenovanje tog stručnjaka članom povjerenstva.
   3.   Na osnovi tih preporuka i nakon što preporučene stručnjake primjereno razmotri relevantno pripremno tijelo Vijeća, Vijeće imenuje ta tri stručnjaka koji će biti članovi povjerenstva za odabir i praćenje na razdoblje od tri godine.
   4.   Odstupajući od stavka 3.:

               (a)

               Vijeće svoje stručnjake u povjerenstvo za 2015. imenuje na razdoblje od jedne godine;

               (b)

               stručnjaci imenovani za 2015. usprkos tome smatrat će se imenovanima na razdoblje od 2016. do 2018.

         Stoga, u skladu s člankom 1. stavkom 1., države članice iz kojih će gradove birati ili pratiti povjerenstvo za 2015. godinu te povjerenstvo za razdoblje od 2016. do 2018. isključuju se iz izvlačenja za imenovanje stručnjaka u povjerenstvo za 2015.
   5.   U slučaju ostavke, smrti ili trajne nesposobnosti stručnjaka iz povjerenstva država članica koja ga je predložila predlaže imenovanje zamjenika na ostatak mandata tog stručnjaka. Primjenjuje se postupak naveden u ovom članku.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 21. svibnja 2014.

            Za Vijeće

            Predsjednik

         A. KYRIAZIS

      (1)  SL L 132, 3.5.2014., str. 1.

      PRILOG

         Popis država članica isključenih iz izvlačenja
          (1)
          (2)

                  Mandat stručnjaka Vijeća u povjerenstvu

                  Države članice čiji su gradovi predmet postupka odabira ili praćenja koje provodi povjerenstvo stručnjaka

                  POVJERENSTVO 2015.

                  Hrvatska (2020.)
                  Irska (2020.)
                  Grčka (2021.)
                  Rumunjska (2021.)

                  POVJERENSTVO 2016. – 2018.

                  Hrvatska (2020.)
                  Irska (2020.)
                  Grčka (2021.)
                  Rumunjska (2021.)
                  Litva (2022.)
                  Luksemburg (2022.)
                  Mađarska (2023.)
                  Ujedinjena Kraljevina (2023.)
                  Estonija (2024.)
                  Austrija (2024.)

                  POVJERENSTVO 2019. – 2021.

                  Hrvatska (2020.)
                  Irska (2020.)
                  Grčka (2021.)
                  Rumunjska (2021.)
                  Litva (2022.)
                  Luksemburg (2022.)
                  Mađarska (2023.)
                  Ujedinjena Kraljevina (2023.)
                  Estonija (2024.)
                  Austrija (2024.)
                  Slovenija (2025.)
                  Njemačka (2025.)
                  Slovačka (2026.)
                  Finska (2026.)
                  Latvija (2027.)
                  Portugal (2027.)

                  POVJERENSTVO 2022. – 2024.

                  Mađarska (2023.)
                  Ujedinjena Kraljevina (2023.)
                  Estonija (2024.)
                  Austrija (2024.)
                  Slovenija (2025.)
                  Njemačka (2025.)
                  Slovačka (2026.)
                  Finska (2026.)
                  Latvija (2027.)
                  Portugal (2027.)
                  Češka Republika (2028.)
                  Francuska (2028.)
                  Poljska (2029.)
                  Švedska (2029.)
                  Cipar (2030.)
                  Belgija (2030.)

                  POVJERENSTVO 2025. – 2027.

                  Slovačka (2026.)
                  Finska (2026.)
                  Latvija (2027.)
                  Portugal (2027.)
                  Češka Republika (2028.)
                  Francuska (2028.)
                  Poljska (2029.)
                  Švedska (2029.)
                  Cipar (2030.)
                  Belgija (2030.)
                  Malta (2031.)
                  Španjolska (2031.)
                  Bugarska (2032.)
                  Danska (2032.)
                  Nizozemska (2033.)
                  Italija (2033.)

                  POVJERENSTVO 2028. – 2030.

                  Poljska (2029.)
                  Švedska (2029.)
                  Cipar (2030.)
                  Belgija (2030.)
                  Malta (2031.)
                  Španjolska (2031.)
                  Bugarska (2032.)
                  Danska (2032.)
                  Nizozemska (2033.)
                  Italija (2033.)

                  POVJERENSTVO 2031. – 2033.

                  Bugarska (2032.)
                  Danska (2032.)
                  Nizozemska (2033.)
                  Italija (2033.)

         (1)  Popis na osnovi redoslijeda prava nošenja naslova europske prijestolnice kulture utvrđenog u kalendaru priloženom Odluci br. 445/2014/EU.

         (2)  U skladu s člankom 1. stavkom 2. ove Odluke države članice koje su preporučile stručnjake za imenovanje od strane Vijeća za prethodni mandat također su isključene iz izvlačenja.